โอทอปภูมิภาคประจำปี 2564 ในพื้นที่ 5 จังหวัด เพิ่มช่องทางการตลาด สร้างรายได้ให้ชุมชน
นายสมคิด จันทมฤก อธิบดีกรมการพัฒนาชุมชน เปิดงาน OTOP ภูมิภาค ประจำปี 2564 ภายใต้แนวคิด ความสุขผลิบานทั่วไทย ซึ่งงานครั้งนี้จัดขึ้น เพื่อเพิ่มศักยภาพผู้ผลิต ผู้ประกอบการ OTOP การพัฒนาผลิตภัณฑ์ชุมชนด้วยองค์ความรู้และนวัตกรรม รวมทั้งส่งเสริมช่องทางการตลาด โดยได้รวบรวมสินค้าและอาหารกว่า 300 ราย จากโอทอปภูมิปัญญาท้องถิ่นทั่วประเทศมารวมไว้ที่เดียว ได้แก่ อาหาร เครื่องดื่มผ้า เครื่องแต่งกาย ของใช้ของตกแต่ง ของที่ระลึก แต่ละจังหวัด ถือเป็นส่วนหนึ่งในการส่งเสริมสนับสนุน สร้างรายได้ให้กับสินค้าผลิตภัณฑ์โอทอป และขับเคลื่อนเศรษฐกิจฐานรากคาดว่าจะสร้างรายได้จากการจัดงาน 100 ล้านบาท นอกจากนี้ การจัดงานยังคำนึงถึงความปลอดภัยของประชาชน คุมเข้มมาตรการด้านสาธารณสุขเพื่อป้องกันการแพร่ระบาดโควิด -19สำหรับงาน OTOP ภูมิภาค ประจำปี 2564 จัดขึ้นใน 5 จังหวัด เริ่มจากจังหวัดแพร่ วันที่ 29 ธันวาคม 2564 - 4 มกราคม 2565 ณ ลานกิจกรรมข้างศูนย์โชว์รูมรถ MG ถนนยันตรกิจโกศล อำเภอเมือง จังหวัดกระบี่ ณ อ่าวนางแลนด์มาร์ค จังหวัดนครศรีธรรมราช จัดวันที่ 17-23 มกราคม 2565 บริเวณตลาดเสาร์-อาทิตย์ ถนนพัฒนาการคูขวาง จังหวัดหนองคาย วันที่ 1-7 กุมภาพันธ์ 2565 ณ ลานเฉลิมพระเกียรติสมเด็จพระเทพรัตนราชสุดาฯ 60 พรรษา และครั้งสุดท้ายที่จังหวัดกาญจนบุรีวันที่ 21-27 กุมภาพันธ์ 2565 ณ ลานข้างองค์การบริหารส่วนจังหวัดกาญจนบุรี